Anexa 4 la Hotărârea Consiliului Local Sector 3 nr. ......./.........

Model Contract - Cadru de închiriere a Cinematografului Gloria

Contract de închiriere a Cinematografului Gloria

În baza Regulamentului – cadru in vederea inchirierii Cinematografului Gloria aprobat prin Hotarare de Consiliu Local nr. …./….. s-a incheiat contractul de inchiriere,
între
A. Sectorul 3 al Municipiului Bucuresti cu sediul in Bucureşti, Bulevardul Basarabia nr.256, Sector 3, Cod Fiscal 4420465, cont nr. [……..] deschis la Trezoreria Sector 3, reprezentata prin Primar – Robert Sorin Negoita in numele si pe seama Consiliului Local Sector 3, titularul dreptului de administrare asupra Cinematografului Gloria de pe raza Sectorului 3 al Muncipiului Bucuresti, denumita in continuare, „Locatorul“, pe de o parte,
si
B. [Denumire castigator], cu domiciliul/sediul social in [adresa], CNP[…]/ CUI […], e-mail […]cont bancar [...] deschis la Trezoreria […], reprezentata de Dl./Dna. [Nume si Prenume], in calitate de […], denumita in continuare „Locatarul”, pe de o parte.

Denumite in continuare, in mod individual, ,,Partea” si in mod colectiv ,,Partile”
Părţile au convenit încheierea prezentului contract de închiriere (denumit in continuare
,,Contractul”), cu respectarea următoarelor clauze:

Art. 1	Obiectul Contractului. Spaţiul închiriat
1.1 	Locatarul încheie cu Locatorul prezentul contract in scopul închirierii Cinematografului Gloria localizat în Sectorul 3, str________ nr.__________ începând cu data de […], pe o perioada de _______.
1.2 	În incinta Cinematografului Gloria se pot desfășura doar activităţi cu caracter cultural, artistic si educational. În incinta Cinematografului Gloria se pot desfășura doar activități cu caracter cultural fiind interzis sub sancțiunea rezilierii contractului de închiriere derularea oricarei alte activiati care nu este in concordanta cu scopul functionarii unui cinematograf/ sala multiculturala. 
Art.2 	Perioada de închiriere
2.1 	Părţile au convenit o perioada de inchiriere conform documentatiei de atribuire, (denumita in continuare „Perioada”). Prezentul contract se incheie pe o perioada de (ex. 10 ani) incepand cu data de (.......), cu posibilitatea de prelungire prin acordul scris al partilor. Închirierea Cinematografului Gloria se realizeaza pe toata durata mentionata anterior, sub condiția expresă ca locatorul să asigure, pe propria cheltuială, serviciile de pază, acces, curățenie si mentenanta în cadrul spațiului închiriat. 
2.2 	Durata prezentului contract poate fi prelungită pana la o durată maximă de 20 ani, prin încheierea unui act adiţional, în baza solicitării Locatarului, solicitate cu cel puţin 90 de zile înaintea încetării perioadei de inchiriere.
2.3 	Totodată, Locatarul va notifica Locatorului intenţia sa de prelungire a duratei contractuale, sub condiţia ca Locatarul sa nu figureze cu obligaţii de plata scadente si neonorate.
2.4	 In cazul in care intenţia Locatarului de a prelungi perioada contractuala nu este notificata la timp, conform art. 2.2. de mai sus, contractul inceteaza de drept.
Art.3 	Predarea si folosirea Spaţiului închiriat
3.1 	Locatorul va preda Locatarului Spaţiul închiriat la data semnării prezentului Contract, respectiv [...] (numita in continuare „Data de predare”), in vederea desfăşurării activitatilor culturale.
3.2 	Locatorul va preda Locatarului spaţiul inchiriat in condiţiile de amenajare existente la data semnării prezentului Contract de închiriere.
3.3 	La data predării spaţiului inchiriat Locatarului, toate partile contractuale vor semna cate un Proces-verbal de predare – primire aferent Cinematografului Gloria  (numit in continuare „Procesul verbal de predare-primire”), unde vor fi menţionate viciile constatate in spaţiul inchiriat. Daca niciun viciu nu este menţionat în Procesul verbal de predare-primire, Locatarul consimte ca a preluat Spaţiul inchiriat in condiţii normale de folosire prevăzute in Contract. Procesele verbal de predare-primire se va constitui ca Anexa nr. […] la prezentul Contract.
3.4 	Locatarul va avea in posesie Spaţiul inchiriat, liber si netulburat in perioada mentionata la art. 1.1, cu condiţia de a desfasura activitati specifice functionarii unui cinematograf/ sala multiculturala pe întreaga perioada a Contractului, de a plaţi sumele datorate conform prezentului Contract si de a-si îndeplini toate celelalte obligaţii legale si contractuale.
3.5 	Orice îmbunătăţiri sau lucrări necesare întreţinerii Spaţiului se vor face cu acordul Locatorului, pe cheltuiala proprie a Locatarului si fara pretenţia rambursarii contravalorii manoperei si/sau a materialelor consumate la încheierea prezentului Contract. In situatia in care locatarul întreprinde anumite lucrări de modernizare/reparare etc al spațiului închiriat, cheltuielile pot fi deduse ulterior din chirie în baza documentelor justificative (situatie lucrari, facturi etc).
Art.4	Chirie
4.1 	Chiria pentru Spaţiul închiriat va fî în suma de [*] lei/luna.
4.2	 Chiria pentru Spaţiul închiriat va fi datorată începand cu Data predării Spaţiului.
4.3 	Facturile fiscale vor fi emise până la data de 10 ale fiecărei luni și vor cuprinde cuantumul chiriei aferente lunii anterioare. Plata Chiriei se va face în lei intr-un termen de 15 zile calculat de la data comunicării facturilor prin sistemul e-Factura, dar fără a depăşi ultima zi a lunii în care este emisă factura.
4.4 	Chiria se va plati integral în contul de Trezorerie indicat în cuprinsul facturilor fiscale. 
4.5	 Neplata chiriei la termenele si modalităţile prevăzute în prezentul contract indrituieste pe locator sa încaseze penalitati de întârziere în cuantum de 0,5% din suma datorată pentru fiecare zi de întârziere. De asemenea, în caz de neplată a chiriei pe o durată de cel mult 30 zile, calculată de la data scadenței ultimei chirii, contractul se reziliază de plin drept, fară intervenţia instanţelor de judecată.
4.6 	In situaţia in care au avut loc modificări legislative care au ca obiect instituirea, modificarea sau renunţarea la anumite taxe/impozite naţionale sau locale, al căror efect se reflecta in cresterea/diminuarea costurilor pe baza carora s-a fundamentat preţul Contractului, chiria poate fi ajustata, la cererea oricărei parii, prin încheierea unui act adiţional.
4.7 	(1) Ajustarea pretului contractului pe parcursul derularii aflat in perioada sa de valabilitatea se va efectua fara ca aceasta sa reprezinte o modificare substantiala a acestuia prin incheierea unui act aditional la contract.
(2) In ipotezele prelungirii duratei contractuale, preţul chiriei va fi revizuit anual. Ajustarea de preț produce efecte incepand cu a 13 luna de la semnarea prezentului contract. Valoarea de la care se începe renegocierea va fi valoarea lunară a chiriei percepută până în acel moment, indexată cu cel puţin rata inflaţiei calculată in ultimele 12 luni afişate de la data negocierii de Institutul Naţional de Statistică (Indicele preţurilor de consum pentru servicii). Valoarea finală negociată nu poate fi mai mică decât valoarea de adjudecare. 
Formula de ajustare este următoarea:
V = (Vo x IPC-pt servicii)/100, unde:
V - Valoarea actualizată;
Vo - Valoarea ofertată;
Ipc - Indicele prețurilor de consum pentru pentru servicii publicat de Institutul Național de Statistică.
4.8 	Pe langa Chirie, Locatarul este obligat sa plateasca contravaloarea utilităţilor (energie electrică, apă – canal, gaz etc). Totodată, Locatarul va asigura serviciile de paza si acces, curatenie si mentenanta în cadrul spațiului închiriat. 
4.9	Pentru serviciile de paza si acces la spatiile inchiriate, cat si curatenie, Locatarul are obligatia de a incheia contracte in vederea asigurarii acestor servicii la maxim 3 zile dupa semnarea prezentului contract. De asemenea aceste contracte vor fi transmise catre Locator, ulterior semnarii acestora, scanat, la adresa de e-mail .................. 
4.10	 Dispoziţiile art. 4.5 se aplica si in privinţa Costurilor aferente utilităţilor si serviciilor necesare utilizării spaţiului inchiriat, respectiv art. 4.9 si art. 4.10.
Art.5 	Drepturile si obligaţiile Locatorului
5.1	 Locatorul are obligaţia de a preda spaţiul inchiriat Locatarului la data semnării contractului, pe baza Procesului verbal de predare-primire semnat de toate partile implicate.
5.2	 Locatorul are dreptul sa controleze periodic modul in care este folosit Spaţiul inchiriat, potrivit destinaţiei si a obiectului de activitate declarat de Locatar si sa asigure folosinţa netulburata a Spaţiului inchiriat pe intreg intervalul de inchiriere.
5.3 	Locatorul are obligaţia de a asigura folosinţa utila si liniştita a spaţiului inchiriat pe intreg intervalul de inchiriere menţionat la art. 1.1.
5.4 	Locatorul nu va fi făcut responsabil fata de Locatar in ceea ce priveşte orice avarie sau intrerupere in furnizarea serviciilor din cauza executării umor reparaţii necesare, a intretinerii sau inlocuirii oricărei instalaţii sau aparate sau defectarea sau distrugerea acestora sau din motive de defecţiune mecanica sau de alta natura sau distrugerea sau îngheţarea sau orice alte condiţii imprevizibile sau orice alte cauze care nu pot fî controlate de Locator, dar Locatorul va depune toate eforturile pentru a restabili starea iniţiala intr-un timp cat mai scurt.
Art.6	Drepturile si obligaţiile Locatarului
6.1 	Locatarul are dreptul de a se bucura de folosinţa utila si nestingherita a Spaţiului inchiriat in intervalul de inchiriere stabilit potrivit art. 1.1 in vederea desfăşurării de activitati culturale.
6.2 	Locatarul are obligaţia de a întrebuinţa Spaţiul inchiriat cu prudenţa şi diligenţa unui bun proprietar, potrivit destinaţiei stabilite prin contract.
6.3 	Locatarul este responsabil pentru pagubele provocate Locatorului de el însuși sau de Însoţitorii, sau de orice alte persoane cărora le permite accesul în incinta cinematografului în intervalul de închiriere, conform prezentului contract.
6.4 	Locatarul nu va aduce modificări structurii interioare si exterioare a clădirii fara a obţine acordul prealabil si scris al Locatorului si condiţionat de obţinerea autorizaţiilor si avizelor necesare.
6.5 	Locatarul va informa imediat pe Locator despre pagubele si deficientele aparute in cadrul Spaţiului inchiriat a suprafeţelor si pârtilor conexe spațiului.
6.6	Locatarul este făcut responsabil fata de Locator pentru daunele aduse printre altele, spatiului inchiriat, uşilor, pardoselilor (daca este cazul), spatiilor comune, cailor de acces, in condiţiile aratate la art. 6.3.
6.7	Locatarul este obligat sa repare toate deficientele pentru care este făcut responsabil conform paragrafelor de mai sus. In caz contrar, Locatorul poate sa aleaga o companie autorizata care sa repare daunele provocate de Locatar si sa efectueze lucrările necesare, pe cheltuiala Locatarului.
6.8	( 1) Locatarul are obligaţia de a achita chiria si costurile aferente utilitarilor si serviciilor necesare utilizarii spaţiului închiriat in termenele si modalităţile aratate in cuprinsul prezentului contract.
 (2) In situatia in care locatarul întreprinde anumite lucrări de modernizare/reparare etc al spațiului închiriat, cheltuielile pot fi deduse ulterior din chirie în baza documentelor justificative (situatie lucrari, facturi etc).	
6.9	(1) Locatarul isi asuma obligaţia de a nu aduce atingere procesului cultural ce se desfasoara in incinta in cadrul Cinematografului Gloria, de a respecta normele de acces, astfel incat sa nu stanjeneasca in niciun mod activitatea de baza.
(2) Accesul in ceea ce priveşte stationarea autovehiculelor ai caror proprietari sunt furnizorii sau orice alte persoane cărora li se permite accesul în incinta spațiului inchiriat in vederea descarcarii materialelor si/sau a altor bunuri, este permis doar pe o perioada limitata, pana la finalizarea operatiunii.
6.10	(1) Locatarul va asigura permanent curăţenia spaţiului inchiriat, va evacua si transporta prin mijloace proprii orice deşeuri vor rezulta in urma activităţii sale si va efectua operaţiunile de igienizare, in conformitate cu normele igienico-sanitare.
	(2) Locatarul care beneficiază de spațiul închiriat va avea responsabilitatea deplină de a asigura securitatea acestuia. 
6.11	Locatarul nu va permite fumatul, consumul de băuturi alcoolice si substanţe interzise de lege in incinta spaţiului inchiriat.
6.12	Locatarul va asigura respectarea normelor igienico-sanitare, tehnice, metodologice, de protecţia muncii, P.S.I., protecţia mediului inconjurator, precum si a actelor normative specifice activitatii desfăşurate si va instrui in acest sens, in mod corespunzător, toate persoanele carora le va permite accesul in incinta Spaţiului inchiriat, fiind răspunzător, in caz contrar, pentru orice daune produse.
Art.7	Garanţie
7.1	La data încheierii prezentului contract, Locatarul va prezenta dovada constituirii garanţiei de bun locatar, sub forma de depozit bancar, in contul de Trezorerie indicat de Locator in cuprinsul Caietului de sarcini.
7.2	Garanţia de bun locatar reprezintă echivalentul chiriei pe 2 luni, platibila in lei. Locatarul se obliga sa menţină garanţia la valoarea iniţiala pe toata durata perioadei contractuale.
7.3	In cazurile in care, pe perioada de executare a contractului, valoarea chiriei se majoreaza, Locatarul are obligaţia de a ajusta in mod corespunzător cuantumul garanţiei de bun locatar in termen de 15 zile de la incheierea actului adiţional de modificare a valorii chiriei.
7.4	Eventualele daune, inclusiv neplata chiriei, a utilităţilor si/sau penalităţilor de întârziere vor fi recuperate din garanţia de bun locatar pana la concurenta celei mai mici dintre sume, iar in cazul in care garanţia de bun locatar nu acopera cuantumul datoriilor, Locatarul se obliga sa plateasca de indata diferenţa existenta, in caz contrar urmând a fi demarate procedurile judiciare si de executare silita.
7.5	Locatorul va putea executa sumele constituite drept garanţie, fara nicio formalitate prealabila, in cazul in care Locatarul nu isi îndeplineşte obligaţiile contractuale.
7.6	Garanţia de bun locatar va putea fi eliberata Locatarului in termen de 15 zile numai după verificarea in evidentele contabile din care sa reiasa ca locatarul nu prezintă debite fata de Locatar, in măsură in care nu a fost executata si doar după semnarea procesului verbal de predare-primire a spaţiului la incetarea Contractului.
Art.8	Cazurile de suspendare si de Încetare a Contractului
8.1	Executarea prezentului contract se suspenda temporar in următoarele situaţii:
a)	pe perioada efectuării de către Locator a lucrărilor de modernizare, reparaţii, renovare, îmbunătăţiri, notificata in prealabil cu cel puţin 30 zile;
b)	in situaţiile in care interesul public o va impune, notificata in prealabil de autoritatile publice competente;
c)	in alte situaţii temporare, de ordin obiectiv, notificate si justificate in mod corespunzător.
8.2	In situaţiile prevăzute la art. 8.1, Locatarul nu are obligaţia de a achita costurile chiriei, a utilităţilor si serviciilor aferente pe perioada in care nu a beneficiat de folosinţa Spaţiului închiriat.
8.3	Situaţiile prevăzute la art. 8.1 nu conduc la o prelungire a duratei contractuale si nu fac răspunzător Locatorul fata de Locatar in nicio modalitate.
8.4	Incetarea închirierii are loc in condiţiile prevăzute de Legea nr.287/2009 privind Codul civil, republicata, cu modificările ulterioare.
8.5	Fara a afecta clauzele prezentului Contract de închiriere, drepturile si obligaţiile Părtilor ce rezulta din prezentul Contract inceteaza cu efect imediat si fara alte proceduri legale prealabile sau formalități, la data expirării perioadei Contractului, in cazul in care durata acestuia nu a fost prelungita in conformitate cu prevederile art. 2.2 si următoarele din Contract.
8.6	Locatorul are dreptul de a considera prezentul Contract de închiriere desfiinţat de plin drept in cazul in care Locatarul a incalcat vreuna dintre obligaţiile esenţiale prevăzute in Contract, in urmatoarele situării denumite „Evenimente de incetare”:
a)	locatarul nu isi îndeplineşte oricare din obligaţiile pecuniare potrivit prezentului Contract, inclusiv, dar nu limitativ cu privire la Chirie, Costurile aferente utilităţilor si serviciilor, dispoziţiile art. 4.5 aplicandu-se in mod corespunzător;
b)	locatarul nu prezintă sau nu completează Garanţia conform termenelor si conditiilor prevăzute in prezentul Contract;
c)	locatarul foloseşte fara acordul Locatorului Spaţiul inchiriat sau o parte a acestuia in alte scopuri decât cele stabilite in Contract. Prin excepție, sunt permise activități conexe sau complementare celor culturale, educative ori comunitare, dacă acestea susțin activitatea culturală principală și respectă normele legale aplicabile;
e)	Locatarul distruge sau aduce daune structurii Spaţiului inchiriat si/sau Pârtilor si suprafeţelor comune;
f)	 Locatarul nu respecta obligaţiile privind masurile de siguranţa si prevenire legale in caz de incendiu;
g)	locatarul are un comportament neadecvat si neacceptat fata de Locator sau fata de persoanele ce participa la evenimentele ce urmeaza a fi organizate;
h)	locatarul nu-si îndeplineşte oricare dintre obligaţiile rezultate din prezentul Contract de închiriere sau care sunt prevăzute de lege, iar aceasta incalcare continua timp de 5 zile de la notificarea scrisa transmisa de Locator Locatarului;
8.7	În cazul apariţiei vreunui eveniment de incetare, Locatarul renunţa la dreptul sau de a cere orice tip de despăgubiri.
8.8	Fara a aduce atingere dreptului Locatorului de a aplica penalitati, in cazul apariţiei unui eveniment de incetare, acest Contract de închiriere va înceta de plin drept, fara îndeplinirea altor formalitati legale ori fara a urma vreo procedura judecătoreasca, insa Locatorul va comunica Locatarului o notificare de reziliere motivata a Contractului de inchiriere.
8.9	În cazul încetării din orice motiv a acestui Contract de închiriere, Locatarul este obligat sa elibereze Spaţiul inchiriat si sa-1 predea locatorului, in stare corespunzătoare folosinţei, cu toate lucrările de conservare si amenajare in funcţiune, in termen de 30 zile de la data încetării.
8.10	Locatarul poate rezilia Contractul de închiriere prin transmiterea unui notificări scrise Locatorului in cazul in care Locatorul isi incalca de doua ori consecutiv obligaţiile sale materiale ce-i revin conform Contractului si daca aceasta încălcare continua 5 zile după notificarea scrisa transmisa Locatorului.
8.11	În cazul in care după expirarea perioadei contractului de închiriere sau după rezilierea acestuia. Locatarul continua sa folosească Spaţiul inchiriat, acest fapt, in niciun caz, nu se va considera drept extindere a Perioadei Contractului de închiriere sau drept reinnoire a acestuia sau acceptarea ocupării Spaţiului inchiriat.
8.12	Contractul de închiriere inceteaza, fara intervenţia instanţelor judecătoreşti sau alte formalitati prealabile, prin denunţare unilaterala de către Locator, prin transmiterea unei notificări scrise in 30 de zile înainte de data la care se depaseste incetarea contractului. In acest caz Locatorul nu va fi tinut sa plateasca nicio despăgubire Locatarului. Denunţarea nu produce efecte cu privire la obligaţiile executate sau aflate in curs de executare, iar sumele scadente pana la data incetarii efective a Contractului vor fi achitate in mod corespunzător.
8.13	Contractul inceteaza la dispariţia dintr-o cauza de forţa majora a bunului inchiriat sau in cazul imposibilităţii obiective a Locatarului de a-1 folosi, prin renunţare, fara plata.
8.14	In cazul apariţiei unor masuri administrative ale administraţiei publice centrale sau locale ori a unei hotarari judecătoreşti, ce vizeaza modernizarea, consolidarea, mutarea, demolarea, evacuarea zonei sau anularea prezentului Contract, Locatarul este de acord ca prezentul Contract sa înceteze prin simpla notificare a Locatorului, acesta din urma fiind absolvit de orice răspundere fata de Locatar.
8.15	In cazul in care Contractul de inchiriere a fost notat in Cartea Funciara, radierea acestei notari, in cazul incetarii Contractului, se efectuează in baza actului emis de Locator.
Art.9	Predarea Spaţiului închiriat
9.1	La incetarea Contractului de închiriere, conform art. 8 al prezentului Contract, Locatarul este obligat sa predea Spaţiul inchiriat in stadiul in care se afla la momentul incetarii contractului.
9.2	Odata cu predarea Spaţiului inchiriat se va întocmi un proces verbal de predare- primire, mentionandu-se starea Spaţiului inchiriat si fiecare bun care trebuie mutat, înlocuit sau reînnoit, precum si cele ce vor ramane in cadrul Spaţiului inchiriat, conform înţelegerii intre Parti, daca aceasta va exista.
9.3	Ca regula generala, la încetarea contractului, orice investiţii, modernizări sau îmbunătăţiri aduse de chiriaş rămân în proprietatea locatorului, locatarul renunţând in mod expres la dreptul de a pretinde la despăgubiri pentru lucrările efectuate în spaţiul închiriat sau pentru materialele utilizate sau orice contraprestatii.
9.4	Locatarul va plati Costurile aferente utilităţilor si serviciilor pana la expirarea perioadei / rezilierea contractului de inchiriere sau denunţarea contractului si, în orice caz, pana când Spaţiul inchiriat este efectiv eliberat, in baza facturilor ce vor fi emise de Locator.
Art.10	Forţa majora
10.1	Forţa Majora reprezintă orice circumstanţa care este independenta de voinţa părților si care le împiedica pe acestea sau numai pe una din Parti sa-si onoreze obligaţiile din Contractul de închiriere sau ce rezulta din Contractul de închiriere, consideradu-se ca o asemenea circumstanţa nu poate fi evitata in ciuda prudentei, previziunii si efortului părții afectate de o asemenea circumstanţa. De asemenea, este agreat in mod expres ca Forţa Majora va include orice circumstanţa care este independenta de controlul Locatorului si care il pune pe acesta in imposibilitatea de a executa obligaţiile contractuale din cauza schimbărilor legislative sau actelor administrative de stat in vigoare.
10.2	Părţile vor fi exonerate de răspundere, una fata de cealalta, pentru nerespectarea obligaţiilor ce rezulta din prezentul Contract de închiriere datorata Forţei Majore, cu excepţia cazului in care Partea împiedicata de un astfel de eveniment încalcase obligaţiile sale contractuale si fara aceasta incalcare (daca acea Parte si-ar fî indeplinit obligaţiile la timp) respectiva circumstanţa nu s-ar fi ivit.
Art.11	Legea aplicabila
11.1	Prezentul Contract de închiriere este guvernat de si conceput in concordanta cu legile din Romania. 
Art.12	Litigii
12.1	In caz de litigii aparute in legătură cu încheierea, executarea, suspendarea sau incetarea prezentului contract. Părţile vor rezolva conflictul pe cale amiabila. In cazul in care soluţionarea amiabila nu este posibila, respectivul conflict va fî soluţionat exclusiv de către instanţele de judecata competente de pe raza Municipiului Bucureşti.
12.2	Orice neînţelegere se va rezolva pe cale amiabila, nerezolvarea in termen de 10 zile de la declanşarea conflictului, va duce la soluţionarea acestuia de către instanţa judecatoresca competenta.
Art.13	Alte Clauze
13.1	Părţile convin ca prezentul contract sa fie titlu executoriu în condiţiile legii.
13.2	Orice modificare a prezentului Contract se va face prin acte adiţionale la prezentul contract care vor fi semnate de ambele parti, in caz contrar acestea neproducand efecte juridice.
13.3	Se interzice Locatarului sa desfasoare alte activitati decât cele prevăzute în Contract.
13.4	In cazul persoanelor juridice, orice modificare in statutul juridic, a actului de infiintare, a sediului, etc., va trebui anunţata in termenul limita de 48 ore, locatorului.
13.5	Orice comunicare dintre parti, referitoare la indeplinirea prezentului contract, trebuie sa fie transmisa in scris părților, prin mijloace electronice. 
13.6	Urmărirea si derularea prezentului Contract se va face de catre Primaria Sectorului 3 a Municipiului Bucuresti in calitate de administrator al cladirilor si unitatilor de invatamant prin directia de specialitate si de catre unitatile de invatamant.
13.7	Comunicările intre parti se fac prin mijloace electronice, cu condiţia confirmării primirii comunicării.
Art.14	Documentele contractului
14.1	Prezentul Contract se completează cu documentele mai jos menţionate, care fac parte integranta din acesta, respectiv:
1)	Anexa nr. 1 - Procesul verbal de predare-primire;
2)	Anexa nr. 2 - Garanţia de bun locatar;
3)	Anexa nr. 3 - Caietul de sarcini;
Prezentul Contract a fost încheiat astazi, _____________, in 2 exemplare originale, câte unul către fiecare parte.

Locator,	
Primaria Sectorului 3 
Prin,

Locatar,
[Denumire]
Prin: [Reprezentat legal/Imputernicit]





